CELEX: 52020DP0352
Language: ro
Date: 2020-12-15 00:00:00
Title: Decizia Parlamentului European de a nu formula obiecții față de regulamentul delegat al Comisiei din 20 noiembrie 2020 de modificare a Regulamentului delegat (UE) 2015/2446 în ceea ce privește termenele de depunere a declarațiilor sumare de intrare și a declarațiilor prealabile la ieșire în cazul transportului pe cale maritimă din și către Regatul Unit al Marii Britanii și Irlandei de Nord, Insulele Anglo-Normande și Insula Man (C(2020)08072 – 2020/2890(DEA))

29.10.2021   
            
            
               RO
            
            
               Jurnalul Oficial al Uniunii Europene
            
            
               C 445/229
            
         
      P9_TA(2020)0352
      Decizia de a nu formula obiecții la un act delegat: termenele de depunere a declarațiilor sumare de intrare și a declarațiilor prealabile la ieșire în cazul transportului pe cale maritimă din și către Regatul Unit, Insulele Anglo-Normande și Insula Man
      Decizia Parlamentului European de a nu formula obiecții față de regulamentul delegat al Comisiei din 20 noiembrie 2020 de modificare a Regulamentului delegat (UE) 2015/2446 în ceea ce privește termenele de depunere a declarațiilor sumare de intrare și a declarațiilor prealabile la ieșire în cazul transportului pe cale maritimă din și către Regatul Unit al Marii Britanii și Irlandei de Nord, Insulele Anglo-Normande și Insula Man (C(2020)08072 – 2020/2890(DEA))
      (2021/C 445/38)
      
         Parlamentul European,
      
      
                  —
               
               
                  având în vedere Regulamentul delegat al Comisiei C(2020)08072,
               
            
                  —
               
               
                  având în vedere scrisoarea Comisiei din 26 noiembrie 2020, care îi solicită Parlamentului să declare că nu va formula obiecții la Regulamentul delegat,
               
            
                  —
               
               
                  având în vedere scrisoarea Comisiei pentru piața internă și protecția consumatorilor trimisă președintelui Conferinței președinților de comisie la 2 decembrie 2020,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 131 litera (b), articolul 265 litera (a) și articolul 284 alineatul (5),
               
            
                  —
               
               
                  având în vedere Regulamentul delegat al Comisiei (UE) 2015/2446 din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (2),
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru piața internă și protecția consumatorilor,
               
            
                  —
               
               
                  având în vedere faptul că nu au fost formulate obiecții în termenul prevăzut la articolul 111 alineatul (6) a treia și a patra liniuță din Regulamentul său de procedură, care a expirat la 15 decembrie 2020,
               
            
                  A.
               
               
                  întrucât regulamentul delegat stabilește termenele în care operatorii economici trebuie să le transmită autorităților vamale ale statelor membre anumite date privind siguranța și securitatea circulației mărfurilor pe mare cu originea sau destinația în Regatul Unit;
               
            
                  B.
               
               
                  întrucât negocierile pentru un viitor acord comercial cu Regatul Unit nu au produs, la data aprobării regulamentului delegat, un acord de scutire de obligația de a depune date de securitate avansate privind mărfurile care urmează să fie transportate pe mare și care își au originea sau destinația în Regatul Unit;
               
            
                  C.
               
               
                  întrucât la 19 decembrie 2018 (3) Comisia a adoptat o măsură cu un scop identic cu cel al regulamentului delegat pentru a fi pregătită în eventualitatea în care nu s-ar fi ajuns la un acord de retragere ordonată a Regatului Unit din Uniune, deși încheierea unui acord de retragere a făcut ca acel text să fie redundant;
               
            
                  D.
               
               
                  întrucât regulamentul delegat ar trebui să intre în vigoare cât mai curând posibil pentru a asigura buna funcționare de zi cu zi a administrațiilor vamale și a operatorilor economici după încheierea perioadei de tranziție;
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 269, 10.10.2013, p. 1.
      
         (2)  JO L 343, 29.12.2015, p. 1.
      
         (3)  Regulamentul delegat (UE) 2019/334 al Comisiei din 19 decembrie 2018 de modificare a Regulamentului delegat (UE) 2015/2446 în ceea ce privește termenele de depunere a declarațiilor sumare de intrare și a declarațiilor prealabile la ieșire în cazul transportului pe cale maritimă din și către Regatul Unit al Marii Britanii și Irlandei de Nord, Insulele Anglo-Normande și Insula Man (JO L 60, 28.2.2019, p. 1).